Uprava družbe Abanka d.d., Slovenska cesta 58, 1000 Ljubljana na podlagi določil veljavne zakonodaje sporoča, da je

**XXXVIII. SKUPŠČINA DRUŽBE ABANKA D.D.**

zasedala dne 30. 7. 2018 ob 18h na sedežu banke, Slovenska cesta 58, Ljubljana, pod predsedstvom predsednika skupščine Tomaža Marinčka, ob prisotnosti Matevža Zgage, podpredsednika skupščine, ter notarskega pomočnika Andreja Škete, notarskega namestnika notarja Bojana Podgorška iz Ljubljane.

Osnovni kapital Abanke d.d. je razdeljen na 15.100.000 navadnih kosovnih imenskih delnic. Skupno število delnic z glasovalno pravico znaša 15.100.000 delnic, kar predstavlja 100-odstotni delež izdajatelja Abanka d.d., delnic brez glasovalne pravice ni.

Na skupščini je bilo zastopanih 15.100.000 delnic z glasovalno pravico kar predstavlja 100% delnic z glasovalno pravico.

Na skupščini se je odločalo o naslednjih sklepih:

**1. Otvoritev skupščine banke, ugotovitev sklepčnosti in imenovanje organov skupščine banke**

**Sklep št. 1:**

*Skupščina banke imenuje organe XXXVIII. skupščine Abanke d.d.:*

*1. predsednik: Tomaž Marinček*

*2. podpredsednik: Matevž Zgaga*

Predlagatelj sklepa sta uprava in nadzorni svet.

Pri predlaganem sklepu je bilo oddanih 15.100.000 glasov, kar pomeni enako število delnic. Za sprejetje tega sklepa je glasovalo 15.100.000 glasov, kar predstavlja 100 % oddanih glasov.

**2. Seznanitev skupščine z odstopom članov Nadzornega sveta banke in imenovanje novih članov Nadzornega sveta banke**

**Sklepa št. 2.1:**

Skupščina se seznani z odstopom dveh članov Nadzornega sveta in sicer dr. Petra Merca dne 9. 7. 2018 in mag. Bernarde Babič dne 5. 7. 2018.

Pri predlaganem sklepu je bilo oddanih 15.100.000 glasov, kar pomeni enako število delnic. Za sprejetje tega sklepa je glasovalo 15.100.000 glasov, kar predstavlja 100 % oddanih glasov.

**Sklep št. 2.2:**

Za člana Nadzornega sveta Abanke d.d. skupščina za štiriletno mandatno obdobje, s pričetkom mandata dne 31. 7. 2018, imenuje gospo Varjo Dolenc.

Predlagatelj sklepa je nadzorni svet.

Pri predlaganem sklepu je bilo oddanih 15.100.000 glasov, kar pomeni enako število delnic. Za sprejetje tega sklepa je glasovalo 15.100.000 glasov, kar predstavlja 100 % oddanih glasov.

Na skupščini je sodeloval pooblaščenec družbe Slovenski državni holding, d.d., ki predstavlja delničarja Republika Slovenija, ki je imetnica 15.100.000 navadnih kosovnih delnic Abanke d.d., kar predstavlja 100% osnovnega kapitala družbe.